**Mehman Səlimov** (12 avqust 1955, Qızılkilsə, Dmanisi rayonu – 19 dekabr 2023, Gəncə) — Azərbaycanlı hərbçi, polkovnik. Azərbaycanın müdafiə nazirinin siyasi və ictimai işlər üzrə sabiq müavini (1995–1999).

Həyatı
------

Mehman Əmirxan oğlu Səlimov 1955-ci il avqustun 12-də Gürcüstan SSR-in Dmanisi rayonunun Qızıl-Kilsə kəndində anadan olmuşdur.

1962–73-cü illərdə Dmanisi 1 saylı rus məktəbində tam orta, 1974–78-ci illərdə isə Donetsk Ali Siyasi Hərbi Məktəbində ali təhsil alıb.

1978-ci ildən 1984-cü ilədək Kiyev Hərbi Dairəsinin hərbi hissələrində komandirin siyasi məsələlər üzrə müavini vəzifəsində xidmət etmişdir.

1984-cü ildə V. İ. Lenin adına Hərbi-Siyasi Akademiyaya daxil olmuş və 1987-ci ildə akademiyanı bitirmişdir.

1987-ci ildən Zaqafqaziya Hərbi Dairəsində Ermənistan SSR-in o vaxtkı Leninakan, indiki Gümrü şəhərində 120-ci tank alay komandirinin siyasi məsələlər üzrə müavini vəzifəsində xidmət etmişdir. 1989–1990-cı illərdə Gəncədə 130-cu tank alayı komandirinin siyasi məsələlər üzrə müavini işləyib. 1990–1991-ci illərdə Zaqafqaziya Hərbi Dairəsinin Bakıdakı 295-ci motoatıcı diviziyası komandirinin müavini-siyasi şöbənin rəisi vəzifəsində çalışmışdır.

1991-ci ilin yayından başlayaraq gizli və açıq şəkildə Azərbaycanda Milli Ordu quruculuğuna, Müdafiə Nazirliyi strukturunun formalaşmasına dəstək verməyə başlamış və Azərbaycan Silahlı Qüvvələrinin Hərbi andının müəllifidir.

1992-ci ildə Bakıya qayıtmış, Azərbaycan Silahlı Qüvvələrinə könüllü daxil olmuşdur. 1992-ci ilin 26 yanvarından sentyabr ayına qədər müdafiə nazirinin köməkçisi — Şəxsi Heyətlə İş İdarəsinin rəisi vəzifəsində xidmət etmişdir. 15 sentyabr 1992-ci ildən 1993-cü ilin mart ayına qədər döyüş zonasına ezam olmuş və hərbi hissəyə komandanlıq edərək Ağdərə-Ağdam istiqamətində döyüş əməliyyatlarına rəhbərlik etmişdir. 1993-cü ilin mart ayından 1993-cü ilin noyabr ayına qədər Azərbaycan Prezident Aparatında hərbi quruculuq məsələləri üzrə şöbə müdirinin müavini vəzifəsində işləmişdir. 1994-cü ilin yanvar ayından 172 saylı hərbi hissə komandirinin şəxsi heyət üzrə müavini vəzifəsinə təyin olunmuş, Füzuli-Kəlbəcər rayonları uğrunda döyüşlərdə iştirak etmişdir.

1995-ci ildə 22 martdan 26 aprelə qədər MN-in Şəxsi Heyətlə İş İdarəsinin rəis müavini olmuşdur. Azərbaycan Respublikasının 3-cü Prezidenti Heydər Əliyevin fərmanı ilə 1995-ci il iyun ayında Müdafiə nazirinin müavini, Hərbi-siyasi İdarəsinin rəisi təyin edilmişdir. 1999-cu ilin iyul ayında həmin vəzifənin ixtisarı ilə əlaqədar Azərbaycan Ordusundan tərxis olunmuşdur.

Hal-hazırda hərbi təqaüdçüdür.

Mükafatları
-----------

1994-cü il 5 oktyabrda Azərbaycan Respublikasının 3-cü Prezidenti Heydər Əliyevin fərmanı ilə Gəncə şəhərində dövlət çevrilişi cəhdinin qarşısının alınmasında rəhbərlik etdiyinə görə "Azərbaycan Bayrağı" ordeni ilə təltif olunmuşdur.

1995-ci il mart hadisələrinin qarşısının alınmasında fəal iştirak etdiyinə görə vaxtından əvvəl polkovnik hərbi rütbəsi ilə təltif olunmuşdur.

İctimai fəaliyyəti
------------------

Müdafiə nazirinin müavini vəzifəsində xidmət edərkən (1995–1999) Müdafiə Nazirliyinin Mətbuat xidmətinə və "Azərbaycan Ordusu" qəzetinə rəhbərlik etmişdir.

1999-cu il sentyabr ayından ehtiyatda olan zabitlərin konfederasiyasına üzv olmuş, 2000-ci ilin dekabr ayından Ehtiyatda olan Zabitlərin Azərbaycan-NATO Əməkdaşlıq İctimai Birliyinin sədri seçilmiş və 2001-ci ilin mart ayından Qeyri-Hökumət Təşkilat Forumunun üzvü qəbul edilmişdir.

2000-ci ilin yanvar ayından "Az-Media" analitik informasiya agentliyinin direktoru vəzifəsində çalışmışdır.

  

Məhkəməsinin hökmü ilə mənimsəmə və vəzifə səlahiyyətlərindən sui-istifadədə təqsirləndirilərək 8 il müddətinə azadlıqdan məhrum edilib. 24 iyun 2016-cı ildə birinci instansiya məhkəməsinin hökmündən apellyasiya şikayəti verib. Bak

Müsahibələri
------------

* "Milli Ordu haqda ilk Qanun və Hərbi And mənim dəstəyimlə hazırlandı və…"
* "Serjant Fəhmin bir ilə polkovnik, podpolkovnik Nəcməddin Sadıkov isə general oldu…"
* "O, Nəcməddin Sadıkova, orduya dəxli olmayan Abbas Abbasova ev verdi…"
* ""Tərtər işi"ni Aprel savaşındakı xəyanətlərini ört-basdır etmək üçün ortalığa atdılar…"

İstinadlar
----------

1. ↑  "Müdafiə nazirinin sabiq müavini koronavirusa yoluxub". 2022-02-25 tarixində arxivləşdirilib. İstifadə tarixi: 2022-02-25.
2. ↑  "M. Ə. Səlimov haqqında". 2022-02-25 tarixində arxivləşdirilib. İstifadə tarixi: 2022-02-25.
3. ↑  "Azərbaycan Respublikası Silahlı Qüvvələrinin bir qrup hərbi qulluqçusunun təltif edilməsi haqqında". e-qanun.az. 2021-12-28 tarixində arxivləşdirilib. İstifadə tarixi: 2023-11-21.
4. ↑  "Müdafiə nazirinin keçmiş müavini 8 il həbsə məhkum edilib". 2022-02-25 tarixində arxivləşdirilib. İstifadə tarixi: 2022-02-25.
5. ↑  "Mehman Səlimov 8 il müddətinə azadlıqdan məhrum edilidi". 2022-02-25 tarixində arxivləşdirilib. İstifadə tarixi: 2022-02-25.
6. ↑  "Mehman Səlimova hökm oxunub". 2022-02-25 tarixində arxivləşdirilib. İstifadə tarixi: 2022-02-25.
7. ↑  "Mehman Səlimov apellyasiya şikayəti verib". 2022-02-25 tarixində arxivləşdirilib. İstifadə tarixi: 2022-02-25.
8. ↑  "Səfər Əbiyevin müavini şikayətçidir". 2022-02-25 tarixində arxivləşdirilib. İstifadə tarixi: 2022-02-25.
9. ↑  "Sabiq müdafiə nazirinin müavini Ali Məhkəməyə üz tutdu". 2022-02-25 tarixində arxivləşdirilib. İstifadə tarixi: 2022-02-25.
10. ↑  "Səfər Əbiyevin sabiq müavini Ali Məhkəməyə müraciət etdi". 2022-02-25 tarixində arxivləşdirilib. İstifadə tarixi: 2022-02-25.

Mənbə
-----

* Müşfiq Borçalı. "Borçalı ensiklopediyası", 3-cü cild. Borçalı Ulduzları. B. 2001, səh.153;
* Müşfiq Borçalı. "Sazlı-sözlü Başkeçid". 2-ci cild, B. 2015, səh. 133–135

Xarici keçidlər
---------------

* Polkovnik Mehman Səlimov (1955)
* "Mehman Səlimov nə dediyini bilir"
* Mehman Səlimov: "MTN-də mənə dedilər ki, Səfər Əbiyevin üzünə dur"